ddrg/super_eurlex huggingface dataset:
6.

minder Revisionsretten om, at Parlamentet, Rådet og Kommissionen i punkt 54 i den fælles tilgang til decentrale agenturer fra 2012 blev enige om, at alle aspekter af outsourcede eksterne revisioner »stadig forbliver under Revisionsrettens fulde ansvar, og at denne forvalter alle de nødvendige administrations- og udbudsprocedurer og finansierer disse og andre udgifter i forbindelse med outsourcede eksterne revisioner over sit eget budget«; beklager dybt, at den nye revisionsstrategi, der omfatter revisorer fra den private sektor, resulterede i en stigning i den administrative byrde for de decentrale agenturer; bemærker med bekymring, at dette resulterede i en stigning i den administrative byrde på 85 %, dvs. mere end 13 000 timer sammenlignet med den tidligere revision, der blev forvaltet af Revisionsretten, hvilket svarer til et gennemsnit på 3,5 fuldtidsækvivalenter; beklager, at den tid, der er brugt på udbud og administration af revisionskontrakter, medførte mere end 1 400 yderligere arbejdstimer for de decentrale agenturer, og at de samlede yderligere udgifter til eksterne revisioner fra den private sektor i 2014 udgjorde 550 000 EUR; gentager sin opfordring til Revisionsretten om at følge den aftalte fælles tilgang og indgå kontrakter og betale for agenturernes eksterne revisorer og give bedre vejledning til private revisorer med henblik på væsentligt at reducere den administrative byrde;
15.

bemærker, at IAS' revision i 2014 fokuserede på opfølgningen af den begrænsede revision i 2013 med henblik på at vurdere status for overholdelsen af standarderne for intern kontrol; noterer sig, at IAS afsluttede to af de 18 anbefalinger baseret på skrivebordsundersøgelser; bemærker endvidere, at IAS i forbindelse med opfølgningen gennemgik de 16 uafsluttede anbefalinger og konkluderede, at 14 anbefalinger var fuldt ud gennemført;
8.

erfarer at agenturet i oktober 2014 vedtog sin politik om forebyggelse og håndtering af interessekonflikter; bemærker, at agenturets bestyrelsesmedlemmer og ledende medarbejdere i politikken om interessekonflikter anmodes om at fremlægge en interessekonflikterklæring; noterer sig, at de interessekonflikterklæringer, som agenturets bestyrelsesmedlemmer og ledende medarbejdere har underskrevet, er blevet gjort offentligt tilgængelige; noterer sig, at offentliggørelsen af CV'er for agenturets ledende medarbejdere blev erklæret for frivillig i henhold til politikken om interessekonflikter, og at alle fire medlemmer af agenturets ledelse har fremlagt deres CV til offentliggørelse; opfordrer agenturets bestyrelsesmedlemmer til straks at fremlægge deres interessekonflikterklæringer med henblik på yderligere offentliggørelse på agenturets websted for at opfylde agenturets forpligtelse til at overholde princippet om gennemsigtighed og ansvarlighed;
24.

noterer sig konklusionen i Revisionsrettens særberetning 2014/05 om, at myndigheden i opstartsfasen generelt ikke havde tilstrækkelige ressourcer til rådighed til fuldt ud at kunne opfylde sit mandat; anerkender, at oprettelsesfasen af ESFS stadig ikke er afsluttet, og bemærker derfor, at de opgaver, som myndigheden allerede har fået pålagt, og de yderligere opgaver, der er lagt op til i det igangværende lovgivningsarbejde, kræver et passende personaleniveau, både hvad angår antal og kvalifikationer, såvel som en finansiering, der gør det muligt at føre et tilfredsstillende tilsyn; understreger, at det for at opretholde kvaliteten af tilsynsarbejdet meget ofte forekommer, at en udvidelse af arbejdsopgaverne kræver en tilsvarende udvidelse af ressourcerne; understreger imidlertid, at enhver potentiel forhøjelse af myndighedens midler skal være omhyggeligt begrundet og, hvor det er muligt, ledsages af rationaliseringsforanstaltninger;
5.

bemærker fra Revisionsrettens beretning, at myndigheden arvede den en række IT-rammekontrakter fra sin forgænger Det Europæiske Værdipapirtilsynsudvalg (CESR); noterer sig, at disse kontrakter vedrørte hostingen af myndighedens datacentre samt udvikling og vedligeholdelse af dens IT-systemer; bemærker med bekymring, at IT-kontrakterne ikke blev erstattet gennem rettidige udbud, hvilket medførte, at to kontrakter blev forlænget ud over deres oprindelige varighed; er bekymret over, at dette førte til, at myndigheden indkøbte IT-tjenester, møbler og papir hos en fransk indkøbscentral, Union de Groupements d’Achats Publics (UGAP) for 956 000 EUR i 2014; påpeger, at det ikke var i overensstemmelse med finansforordningen at benytte UGAP; konstaterer, at myndigheden er holdt op med at bruge UGAP's rammekontrakter, og at den har erstattet alle CESR's IT-rammekontrakter med sine egne rammekontrakter;
6.

glæder sig over det forhold, at Ombudsmanden i overensstemmelse med strategien hen imod 2019 gennemførte undersøgelser på eget initiativ og anlagde en mere systematisk og systemisk tilgang til komplekse spørgsmål, der falder ind under hendes mandat; anser dette for at være et effektivt redskab; anmoder Ombudsmanden om regelmæssigt at underrette dechargemyndigheden om undersøgelsernes virkninger og om tydeligt at redegøre for koordinatorens opgaver; påpeger imidlertid, at Ombudsmanden bør prioritere at tage sig af klager fra borgerne inden for en rimelig tid, og at undersøgelser på eget initiativ under ingen omstændigheder bør gå ud over dette mål;
15.

påpeger, at instituttet opererer i et dynamisk miljø, som kræver en høj grad af fleksibilitet i forbindelse med den løbende ajourføring og tilpasning af dets aktiviteter for opfylde de forventede resultater for så vidt angår leveringen af støtte til partnerlande; minder om, at 2014 især var præget af den vedvarende politiske ustabilitet i de sydlige og østlige Middelhavslande og i Østeuropa som følge af krisen i Ukraine; foreslår, at der drages størst mulig fordel af instituttets arbejde på området for migration og kompetence.
B.

der henviser til, at Revisionsretten i sin beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2014 (»Revisionsrettens beretning«) har fastslået, at den har fået rimelig sikkerhed for, at agenturets årsregnskab for regnskabsåret 2014 er rigtigt, og at de underliggende transaktioner er lovlige og formelt rigtige;
20.

bemærker på baggrund af Revisionsrettens beretning, at de retlige rammer for Horisont 2020 kræver specifik overvågning af forskningsresultater, der er baseret på kvantitativ og, hvor det er relevant, kvalitative beviser; bemærker, at det for at opfylde kravene i Horisont 2020 er nødvendigt at styrke samarbejdet mellem fællesforetagendet og Kommissionen med henblik på at forbedre rapporteringen og formidlingen af forskningsresultater (13); noterer sig, at fællesforetagendet har iværksat fælles aktiviteter med Kommissionens tjenestegrene vedrørende den generelle tilgang til gennemførelse af Horisont 2020-retningslinjerne og udbredelse af forskningsresultaterne, og tilskynder fællesforetagendet til yderligere at forbedre samarbejdet med Kommissionen i denne henseende;
4.

bemærker i Revisionsrettens beretning, at agenturet har genåbnet en udbudsprocedure for tildelingen af en specifik kontrakt inden for rammerne af »European Rail Traffic Management System«; bemærker endvidere, at både den overdrevne vægtning af kvalitetsaspektet og den høje maksimale kontraktværdi under det genåbnede udbud imidlertid medførte, at de finansielle tilbud lå tæt på den maksimale kontraktværdi; konstaterer imidlertid, at dette strider mod formålet med at genåbne en udbudsprocedure, nemlig at sikre konkurrence om prisen; anerkender, at agenturet var i færd med at udarbejde de interne retningslinjer for anvendelsen af en genåbning af udbudsproceduren for at sikre bedre konkurrence på prisen på tidspunktet for revisionen; anmoder agenturet om at underrette dechargemyndigheden om de fremskridt, der er gjort i denne henseende;
19.

glæder sig over agenturets initiativ med at udveksle og levere tjenesteydelser til andre agenturer for at skabe synergier; bemærker navnlig, at agenturet stiller udvikling af HR-værktøjer gratis til rådighed, og at det er vært for det faste sekretariat for EU-agenturernes netværk; bemærker, at agenturet benytter Kommissionens rammekontrakter for IT og tilknyttede tjenester, og at det benytter sig af en række andre tjenesteydelser fra Kommissionen; tilskynder agenturet til at foretage fælles indkøb med andre EU-agenturer, hvor det er muligt, for at generere besparelser;
24.

gentager, at Rådet bør udvise gennemsigtighed og fuldt ud stå til regnskab over for Unionens borgere hvad angår de midler, det tildeles, ved at deltage fuldt ud og i god tro i den årlige dechargeprocedure på lige fod med Unionens øvrige institutioner; mener i den forbindelse, at en effektiv overvågning af Unionens budgetgennemførelse kræver samarbejde mellem Parlamentet og Rådet gennem en samarbejdsordning; beklager de vanskeligheder, der er opstået under den hidtidige dechargeprocedure; fastholder, at det er nødvendigt at forbedre kapaciteten til dialog mellem de to institutioner for hurtigst muligt at finde frem til en løsning, som gør det muligt at opfylde mandatet i henhold til traktaterne og aflægge regnskab over for borgerne;
13.

erfarer det forhold, at den interne revisionsfunktion ifølge fællesforetagendets årsregnskab gennemførte sit godkendte arbejdsprogram for lovligheden og den formelle rigtighed af både de administrative transaktioner og de operationelle transaktioner, der gennemføres i samarbejde med de nationale finansieringsmyndigheder, og at resultaterne blev indberettet til bestyrelsen og den administrerende direktør; bemærker endvidere, at muligheder for yderligere forbedring blev fremhævet; anmoder fællesforetagendet om at underrette dechargemyndigheden om de foranstaltninger, der er truffet for at løse dette problem;
20.

er af den opfattelse, at det er nødvendigt at tage yderligere skridt til både at tackle etiske spørgsmål med hensyn til den politiske rolle, den praksis og den indflydelse, som lobbyerne spiller, og til at sikre integriteten af disse lobbyer med henblik på at hæve gennemsigtighedsniveauet for lobbyvirksomhed; foreslår, at der udarbejdes et fælles regelsæt for udøvelse af lobbyvirksomhed i EU-institutionerne og -agenturerne;
26.

noterer sig EØSU's indsats for at forbedre sin profil gennem en effektiv informations- og kommunikationspolitik; er enig i at fokusere på at styrke det interinstitutionelle samarbejde for at forbedre kommunikationen og synligheden samt styrke institutionernes medlemmers tilstedeværelse på nationalt plan og opfordrer EØSU til at fortsætte med at arbejde i denne retning; glæder sig i den forbindelse over enhver yderligere indsats, som har til formål at forbedre informationsstrømmen og derved opnå større gennemsigtighed;
28.

glæder sig over de fremskridt, som fællesforetagendet har gjort i forbindelse med overvågningen og rapporteringen; bemærker imidlertid, at der bør gøres en større indsats for at samarbejde tættere med Kommissionen for at opfylde kravene i Horisont 2020 og at bidrage til bedre formidling af RP7's forskningsresultater; bemærker endvidere, at fællesforetagendet bør øge den systematiske formidling af forskningsresultaterne; anmoder fællesforetagendet om at træffe de nødvendige foranstaltninger for at efterleve ovenstående i fremtiden og til at underrette dechargemyndigheden herom;
21.

glæder sig over, at hovedprioriteterne for 2014 i henhold til dets årlige aktivitetsrapport for 2014 som følge af overgangen til fællesforetagende 2 var at genoplive den visuelle identitet og genudvikle websitet samt forbedre omdømmet og synligheden.
7.

noterer sig, at agenturet ifølge Revisionsrettens beretning afholdt to forskudsbetalinger ved udgangen af 2014, som stammede fra de bevillinger, der var modtaget via en budgetændring i slutningen af 2013, og som beløb sig til 1 560 000 EUR; bemærker, at betalingerne vedrørte kontrakter om levering af REMIT-relaterede tjenesteydelser i perioden 2015-2017; noterer sig det forhold, at agenturet var nødt til at suspendere en del af gennemførelsen af REMIT, som følge af at vedtagelsen af REMIT-forordningen fandt sted senere end oprindelig forudset; forstår, at disse betalinger vil give agenturet mulighed for at finansiere sine fremtidige aktiviteter i relation til REMIT og tildele kontrakter som oprindeligt planlagt; understreger imidlertid, at store fremførsler og forfinansieringsbetalinger — selv om gennemførelsen af REMIT er en kompleks og flerårig opgave — er i modstrid med budgetprincippet om etårighed; bemærker, at agenturet bør fortsætte med at forbedre planlægningen og gennemførelsen af sit årlige budget;
275.

mener, at alle undersøgelser bør dokumenteres på passende vis, således at det kan bevises og sikres, at alle konklusioner er underbygget af passende analyser; bemærker, at Revisionsretten med dette for øje anbefaler indførelse af et specifikt IT-overvågningsværktøj; noterer sig ESMA's holdning om, at dens nuværende tilsynsredskaber har været effektive; er imidlertid stadig overbevist om, at et særligt IT-værktøj er den bedste måde at forvalte oplysninger på en gennemsigtig, forståelig og sporbar måde i betragtning af de normale rater for personaleudskiftning; anmoder derfor om, at ESMA tager højde for indførelsen af et sådant IT-værktøj i sin budgetplanlægning;
16.

bemærker med tilfredshed, at agenturet aktivt har søgt potentielle synergier med andre agenturer; bemærker navnlig, at agenturet deler sine forretningskontinuitetsfaciliteter i Madrid med det europæiske fællesforetagende for ITER og fusionsenergiudvikling og med EU-Fiskerikontrolagenturet; noterer sig, at agenturet i betragtning af sin geografiske nærhed har udviklet et tæt samarbejde med Det Europæiske Overvågningscenter for Narkotika og Narkotikamisbrug inden for menneskelige ressourcer, infrastruktur og IKT;
4.

noterer sig med bekymring, at kompleksiteten af fællesforetagendets aktiviteter betyder, at der er stor risiko for, at det beløb, fællesforetagendet bidrager med til projektets byggefase, vil stige; konstaterer, at disse risici primært skyldes ændringer i omfanget af projektets forventede resultater og forsinkelser i den nuværende tidsplan, der ansås for at være urealistisk, og at udsendelsen af en ny ITER-handlingsplan med oplysninger om omfang, tidsplan og omkostninger, fra Rådet for ITER-organisationen (»ITER-Rådet«), som var fastsat til juni 2015, blev udsat til november 2015 og nu er planlagt til midten af 2016; noterer sig endvidere, at fællesforetagendet, da revisionen fandt sted, anslog forsinkelsen i projektets byggefase til at være mindst 43 måneder; anerkender, at fællesforetagendet allerede anvender en stram politik for så vidt angår ovennævnte og afholder sig fra at gå videre med udbudsaktiviteter, indtil specifikationerne for kontrakter er tilstrækkeligt faste; noterer sig endvidere, at fællesforetagendet har revideret udbudsplanerne for alle systemer for at sikre, at aktiviteternes varighed er korrekt, og at det planlagte arbejde kan udføres på grundlag af de ressourcer, organisationen har til rådighed (3);
3.

anerkender agenturets bestræbelser på at mindske omfanget af fremførsler ved at opføre forpligtelserne i budgettet tidligere på året, når det er muligt, og således muliggøre tidligere betalinger; bemærker endvidere, at agenturet er ved at udvikle et nyt budgetforvaltningsredskab, der er udformet til at hjælpe med gennemførelse, overvågning og rapportering i forbindelse med det centrale og delegerede budget med henblik på at forbedre forvaltningen af både forpligtelsesbevillinger og betalingsbevillinger; opfordrer agenturet til at informere dechargemyndigheden om de fremskridt, der er gjort med at indføre dette redskab;
16.

mener, at centret bør bistå de medlemsstater, der står over for udfordringen med et øget antal flygtninge, med at gøre brug af erhvervsuddannelsesmulighederne til at integrere dem på arbejdsmarkedet;
28.

erkender, at autoriteten foretog en simulering for at vurdere virkningen af at anvende en toårig afkølingsperiode for så vidt angår visse interesser for eksperter, der arbejder i autoritetens paneler; bemærker med tilfredshed, at autoriteten står over for at indføre toårige afkølingsperioder i relation til de ovennævnte interesser inden den næste fornyelse af panelet; noterer sig, at autoriteten med hensyn til afkølingsperioder for forskningsstøtte allerede har indført et system, der begrænser private kilder for forskningsstøtte til højst 25 % af det samlede forskningsbudget under kontrol af en ekspert fra autoriteten;
5.

noterer sig på baggrund af Revisionsrettens beretning, at niveauet af de forpligtede bevillinger, der blev fremført til 2015, var højt for afsnit II (administrationsudgifter) på 15 000 000 EUR (87 %); konstaterer, at disse fremførsler især skyldtes forsinkede udbud i forbindelse med udvidelsen og indretningen af agenturets sæde i Strasbourg; konstaterer endvidere, at fremførslerne under afsnit III (aktionsudgifter) lå på et højt niveau, nemlig 24 500 000 EUR (85 %), og hovedsagelig vedrørte flerårige kontrakter om vedligeholdelse af agenturets IT-systemer; anerkender agenturets bemærkning om, at det har truffet foranstaltninger til at forbedre sin kapacitet til planlægning, overvågning og gennemførelse af disponible bevillinger for at sikre en bedre koordinering mellem sine operationelle og administrative funktioner og yderligere at udarbejde og forbedre en effektiv intern kontrol; opfordrer agenturet til at nedbringe det høje niveau af fremførsler, da dette er i modstrid med princippet om budgettets etårighed;
18.

konstaterer, at en uafhængig evaluering af agenturet blev iværksat i 2012 for at vurdere agenturets arbejde for så vidt angår effektivitet, virkning, merværdi, nytte, koordinering og sammenhæng; bemærker, at en af de vigtigste prioriteter, som indgår i agenturets strategiske plan for 2013-2017, som er baseret på denne evaluering, er at forbedre agenturets bidrag til processerne på nationalt plan; noterer sig, at agenturet er i gang med at udvikle en stærkere forbindelse til medlemsstaterne og øge sit samarbejde med nationale interessenter for at bringe agenturets evidensbaserede rådgivning i centrum for national politikudformning og -gennemførelse af grundlæggende rettigheder;
B.

der henviser til, at Revisionsretten i sin beretning om agenturets årsregnskab for regnskabsåret 2014 (»Revisionsrettens beretning«) har fastslået, at den havde fået rimelig sikkerhed for, at disse årsregnskaber var rigtige, og at de underliggende transaktioner var lovlige og formelt rigtige;
45.

bemærker med beklagelse, at EU-Udenrigstjenesten fortsat mangler en overordnet strategi og vision for institutionen, hvilket gør det vanskeligt at reagere hurtigt på uforudsete begivenheder i en verden, der er under hurtig udvikling; opfordrer EU-Udenrigstjenesten til at klarlægge sin vision for fremtiden med henblik på at udstikke kursen for sin ellers utilstrækkeligt gennemførte mission og til at yde støtte af høj kvalitet til EU-institutionerne og medlemsstaterne med henblik på gennemførelse af udenrigspolitikken; opfordrer i denne forbindelse EU-Udenrigstjenesten til at udvikle ekspertise om globale spørgsmål såsom klimaændringer og energisikkerhed;
bemærker på baggrund af Revisionsrettens beretning, at personalevedtægten — efter dens ændring i 2004 ved Rådets forordning (EF, Euratom) nr. 723/2004 (1) — omfattede bestemmelser om, at fremtidige vederlag for tjenestemænd, der blev rekrutteret før den 1. maj 2004, ikke bør være lavere end under den tidligere vedtægt; bemærker, at Revisionsrettens revision viste, at denne bestemmelse ikke var blevet overholdt, og at det for så vidt angår én af de 26 tjenestemænd, der var ansat på dette tidspunkt, havde ført til, at der i perioden 2005-2014 var blevet udbetalt 5 300 EUR for lidt; noterer sig, at agenturet traf de nødvendige foranstaltninger for at rette op på dette;
2.

bemærker, at Revisionsretten finder, at disse landes dokumentation for de anmeldte udgifter imidlertid ikke altid er fyldestgørende; noterer sig på baggrund af Revisionsrettens beretning, at agenturet ikke anmodede om de revisionsattester, som ville give yderligere sikkerhed for transaktionernes lovlighed og formelle rigtighed; erfarer fra agenturet, at sådanne attester blev udarbejdet i 2010; beklager, at revisionsattesterne til trods for en orientering af agenturets støttemodtagere ikke blev udstedt af et uafhængigt revisionsorgan og fristen for modtagelsen af de endelige anmeldelser blev forlænget betydeligt; opfordrer agenturet til fuldt ud at undersøge muligheden for et samarbejde med de revisionsmyndigheder, der er oprettet under Fonden for de Ydre Grænser og Fonden for Intern Sikkerhed, og til at aflægge rapport til dechargemyndigheden om evalueringen af et sådant samarbejde;
18.

bemærker, at agenturet har indgået en kontrakt om IT-backuptjenester — herunder e-mailtjenester — med en cloudtjenesteudbyder og anvendt en interinstitutionel kontrakt fra Kommissionen; bemærker, at betingelserne i kontrakten ikke i tilstrækkelig grad definerer lokaliseringen af agenturets data, hvilket betyder, at der er en risiko for, at De Europæiske Fællesskabers privilegier og immuniteter, som agenturet er omfattet af, ikke er garanteret, og at tjenesteudbyderen ikke fuldt ud respekterer privatlivets fred i overensstemmelse med artikel 7 i Den Europæiske Unions charter om grundlæggende rettigheder; erfarer fra agenturet, at det efter at have modtaget præciseringer og garantier fra tjenesteudbyderen mener, at de identificerede resterende risici er acceptable og håndteret på hensigtsmæssig vis i de indgåede kontraktbestemmelser; bemærker, at agenturet ikke desto mindre vil foretage periodiske gennemgange af kontraktens gennemførelse med henblik på revurdering af risici og vedtagelse af passende afhjælpende foranstaltninger om nødvendigt;
konstaterer, i opfølgning af dechargemeddelelsen til agenturet for 2013, at lejen for kontorerne i Athen i henhold til lejeaftalen mellem de græske myndigheder, agenturet og udlejeren betales af de græske myndigheder; er bekymret over, at huslejen konstant betales for sent, et fænomen, som er fortsat i 2014 og 2015 og indebærer betydelige risici for opretholdelsen af agenturets omdømme, finansiering og aktiviteter; bemærker med bekymring, at lejen for de første seks måneder af 2015 først blev betalt den 27. august 2015 og først efter, at agenturet havde modtaget en advarsel fra udlejeren af kontoret i Athen om, at man ville gå rettens vej; opfordrer indtrængende Kommissionen, agenturet og de græske myndigheder til at finde en løsning på dette problem med henblik på at reducere de betydelige risici, som dette indebærer for agenturet;
8.

beklager, at Den Tilsynsførende ikke offentliggjorde alle oplysninger om sin politik for interessekonflikter; opfordrer indtrængende Den Tilsynsførende til at overholde de regler, der er omhandlet i artikel 16 i personalevedtægten, til at fastsætte klare bindende regler for »svingdøre« i overensstemmelse med de retningslinjer, som Kommissionen har offentliggjort, og til at gøre oplysninger herom tilgængelige for Parlamentet i den næste årlige aktivitetsrapport for 2015;
21.

erfarer fra agenturet, at Kommissionens interne revisionstjeneste (IAS) i 2014 gennemførte en revision af »ansøgninger om godkendelse« med henblik på at vurdere og give sikkerhed for, om forvaltningssystemerne og de interne kontrolsystemer til at styre processen med »ansøgninger om godkendelse« er tilstrækkelige og effektive nok til at sikre, at ansøgningerne kan behandles inden for de fastsatte tidsfrister; bemærker, at revisionen resulterede i fem anbefalinger, der var markeret som »vigtige«, og at ingen anbefalinger var »kritiske« eller »meget vigtige«;